jkorsvik/nowiki_second_scrape_merged huggingface dataset:
January (sang)

«January» er en britisk poprock-sang, skrevet av  David Paton. Den ble innspilt på single av det skotske bandet Pilot. Produsent var Alan Parsons.
Sangen handler ikke om måneden, men om ei jente som heter January.


== Norsk versjon ==
Ove Thue har skrevet en norsk tekst. Den norske tittelen er «Januar».


=== Innspilling ===
Staccato utga sangen på LP-platen Staccato (Flower ABM 426) i 1975.


== Listeplasseringer ==
«January» var den eneste britiske singlen til Pilot som havnet helt øverst på hitlistene. Ironisk nok havnet sangen på toppen av listen den 1. februar 1975. Den lå som nummer én i tre uker. Sangen lå også på den amerikanske listen, hvor den gjorde et mindre inntrykk på Billboard Hot 100 i begynnelsen av 1976. Den lå også som nummer én i Australia i åtte uker.


== Referanser ==
Thomas Larssen

Thomas Larssen (født 20. desember 1979) er en norsk musiker og bassist. Han er mest kjent som bassist i det norske bandet Datarock hvor han har vært musiker siden 2007. Han og Datarock deltok i Melodi Grand Prix 2013 med låten «The Underground». Thomas Larssen startet sin karriere som bassist i hardcore bandet KIDS LIKE US (1997-2003), han spilte også i bandet The First Cut fra 2004 til bandet la ned i 2006 etter utgivelsen av albumet Silence Afterwards. Thomas Larssen spiller også bass med Ralph Myerz and the Jack Herren Band. I 2016 sluttet han i Datarock og gamlebassist & grunnlegger Ketil Mosnes kom tilbake i bandet.


== Diskografi ==


=== Datarock ===
AlbumRed (2009)
The Musical (2015)Singler/EP-erPrincess (2008)
Give It Up/True Stories (2009)
The Pretender (2009)
Torskes kortslutning (2009)
True Stories (2009)
Amarillion (2009)
Mixed Up (2010)
Catcher In the Rye (2010)
Catcher in the Rye (2010)
California EP (2011)
Roller Coaster (2008)
Gloria (2012), ft. Junkie XL
The Dream (2012)
The Underground (2013)
Perfect Stranger (2013)
In E (2014)


=== Kids Like Us ===
Truth Alone Triumphs (1999)
Kids Like Us/Team Spirit (2001), med Team Spirit
Kids Like Us (2002)


=== The First Cut ===
Silence Afterwards (2006)
Zvolen

Zvolen (ungarsk: Zólyom, tysk: Altsohl) er en by sentralt i Slovakia. Zvolen ligger der elven Slatina renner inn i Hron og  ikke langt fra det regionale senteret Banská Bystrica. Zvolen er administrasjonssenter for distriktet (okres) med samme navn.


== Historie ==
Byen lå ved en viktig handelsrute mellom Buda og Kraków og fikk bystatus av kong Béla IV av Ungarn rundt 1238 som en av de første i Kongedømmet Ungarn. Zvolen var viktig som administrasjonssenter for mesteparten av det nåværende sentrale Slovakia som ble styrt fra borgen Pustý hrad (kalt 'den forlatte borgen') som i dag er en ruin. Fra slutten av 1300-tallet bygget Ludvig I av Ungarn et jaktslott i Zvolen som erstattet det eldre slottet som deretter forfalt. Jaktslottet er i dag en av avdelingene til det slovakiske nasjonalgalleriet (Slovenská národná galéria, forkortet SNG) med utstillinger av eldre verker og gotisk kunst.Forkjemperen for slovakisk språk og for sosiale reformer, Ľudovít Štúr, ble valgt inn i den ungarske nasjonalforsamlingen (Országgyűlés) fra valgkretsen Zvolen i 1847.
Fra 1870 utviklet Zvolen seg til å bli industri- og jernbaneby. Under det slovakiske opprøret i 1944 ble det bygget to pansertog ved jernbaneverkstedet i Zvolen, pansertogene Hurban og Štefánik. Disse ble brukt i kamp mot tyske enheter fra 18. SS-frivillige-pansergrenaderdivisjon «Horst Wessel». En kopi av Hurban står utstilt i en park ved jaktslottet.


== Sport ==
Det lokale ishockeylaget HKm Zvolen spiller i Extraliga (den slovakiske eliteserien).


== Vennskapsbyer ==
Zvolen har siden 2007 vært medlem av en gruppe vennskapsbyer kalt Douzelage som tar sikte på å ha en vennskapsby i hver av EUs medlemsland.

 Altea, Spania - 1991
 Bad Kötzting, Tyskland - 1991
 Bellagio, Italia - 1991
 Bundoran, Irland - 1991
 Granville, Frankrike - 1991
 Holstebro, Danmark - 1991
 Houffalize, Belgia - 1991
 Meerssen, Nederland - 1991
 Niederanven, Luxembourg - 1991
 Preveza, Hellas - 1991
 Sesimbra, Portugal - 1991
 Sherborne, Storbritannia - 1991
 Högfors, Finland - 1997
 Oxelösund, Sverige - 1998
 Judenburg, Østerrike - 1999
 Chojna, Polen - 2004
 Kőszeg, Ungarn - 2004
 Sigulda, Latvia - 2004
 Sušice, Tsjekkia - 2004
 Türi, Estland - 2004
 Zvolen, Slovakia - 2007
 Prienai, Litauen - 2008
 Marsaskala, Malta - 2009
 Siret, Romania - 2010
 Agros, Kypros - 2011
 Škofja Loka, Slovenia - 2011
 Tryavna, Bulgaria - 2011Andre vennskapsbyer: Zwoleń, Polen
 Prachatice, Tsjekkia
 Tótkomlós, Ungarn
 Rivne, Ukraina


== Referanser ==


== Eksterne lenker ==
Offisielt nettsted 
(en) Zvolen – kategori av bilder, video eller lyd på Commons
Wollankstraße stasjon

Wollankstraße er en S-banestasjon i distriktet Pankow i Berlin. Den ble tatt i bruk 1877 som Bahnhof Prinzenallee, dagens navn fikk den 3. oktober 1937.
Etter at Berlinmuren ble bygd 1961 lå stasjonen rett innenfor østtysk område, men ble trafikkert av tog fra vestsiden av byen. Stasjonen var åpen for vest-berlinere fordi en av utgangene endte i vesttysk område. Stasjonens andre innganger, som var fra Øst-Berlin, var sperret.


== Eksterne lenker ==
Offisielt nettsted 
(en) Bahnhof Berlin Wollankstraße – kategori av bilder, video eller lyd på Commons
Det slovakiske nasjonalgalleriet

Det slovakiske nasjonalgalleriet (slovakisk: Slovenská národná galéria, forkortet SNG) består av flere gallerier i Slovakia med hovedkvarter i Bratislava.
Galleriet ble etablert 29. juli 1948 og har hatt utstillingslokaler i Esterházypalasset i Bratislava siden 1950-tallet. I 1970-årene ble det også bygget et moderne tilbygg.SNG har også gallerier ved Zvolen slott i Zvolen, i Spišská Belá, Ružomberok og Pezinok.
Noen malerier i nasjonalgalleriet:

Landskap tidlig om aftenen (slovakisk: Podvečerná krajina) fra omkring 1850 av den ungarske maler Alexander Brodszky.
Landskap med blomster  (slovakisk: Krajina s kvetmi) fra 1930 av den slovakiske maler Zoltán Palugyay.


== Referanser ==


== Eksterne lenker ==
(sk) Offisielt nettsted 
(en) Offisielt nettsted 
(en) Slovak National Gallery – kategori av bilder, video eller lyd på Commons
Per-Christian Frantzen

Per-Christian Frantzen (født 9. mars 1979) er en norsk musiker, gitarist og sanger, mest kjent under navnet Kevin O'Brien.
Han er kjent som en av grunnleggerne av bandet Datarock, hvor han var vokalist i et år. Rundt 2002 startet han opp bandet Lillith sammen med Camilla Hell, med henne som vokalist og ham som gitarist. De andre bandmedlemmene var Gregorius Grim Knockelkatt på bassgitar og cello og Espen Engrønningen på trommer. Bandet ga ut platen Once I Was Alive i 2010. Senere sluttet Engrønningen i bandet. Lilith ga ut singelen Beautiful Dreamers i januar 2020, og singelen Badh i juni 2020.


== Diskografi ==


=== Med Lillith ===
2010 Once I Was Alive (album)
2020 Beautiful Dreamers (singel)
2020 Badh (singel)


== Referanser ==


== Eksterne lenker ==
(en) Per-Christian Frantzen på Discogs 
(en) Per-Christian Frantzen på MusicBrainz
Slovenské Elektrárne

Slovenské elektrárne, a.s. (forkortet SE) er et kraftselskap med hovedkvarter i Bratislava i Slovakia. Det er en etterkommer av det statlige kraftmonopolet. Selskapet driver atom-, vann- og fossilt brenselskraftverk som samlet produserer 5677,24 MW (2011). Siden april 2006 har 66 % av aksjene i selskapet vært eid av det italienske kraftselskapet Enel, som betalte 839 millioner euro for aksjene og planlegger å investere 1,9 milliarder euro i selskapet i løpet av en tiårsperiode.


== Referanser ==


== Eksterne lenker ==
Offisielt nettsted
Fløyel og stål

Fløyel og stål er et musikkalbum med Tom Roger Aadland, utgitt i 2012.


== Sporliste ==
«Min beste ven på ein dårleg dag» (Tom Roger Aadland)
«Eg veit (ingenting)» (Tom Roger Aadland)
«Det står ei kvinne bakom alt» (Tom Roger Aadland)
«Skuggane» (Tom Roger Aadland)
«Lengta og drøymt» (Tom Roger Aadland)
«Kva bryr det meg?» (Tom Roger Aadland)
«Kjærleik sette oss fri» (Tom Roger Aadland)
«Smilefjes» (Tom Roger Aadland)
«Einsam vandrar» (Tom Roger Aadland)
«Skulle kledd deg i silke» (Tom Roger Aadland)
«Song gjennom natta» (Tom Roger Aadland)
«Då eg såg deg sist» (Tom Roger Aadland)


== Medvirkende ==


=== Musikere ===
Tom Roger Aadland – vokal, gitar, munnspill
Kjetil Steensnæs – gitarer, dobro, steelgitar
Olav Christer Rossebø – fele, mandolin, tenorbanjo, mandola
Bjarne Gustavsen – keyboards, piano, orgel
Jørun Bøgeberg – bass
Trond Augland – trommer
Grethe Svensen – vokalharmonier
Hildegunn Garnes Reigstad – klokkespill, celesta


=== Øvrige ===
Jørund Fluge Samuelsen - produsent, tekniker
Bård Gunnar Moe - tekniker
David Bianco - miksing
Björn Engelmann - mastering
Ragnhild Kjetland - fotograf
Raffaele Malanga - grafikk/coverdesign
Longerak

Longerak er en bygd på østsiden av Byglandsfjorden, sør i Bygland kommune. Den ligger ved riksvei 9 mellom bygdene Grendi og Lauvdal. Longerak (g.nr. 54) er en egen grunnkrets i kommunen, og i 2012 var 42 personer bosatt her. Longerak har et areal på 23,61 km² (5,55km² ferskvann og 18,06km² landareal).Den gamle grendeskolen ligger ved gården Innistog, og videre ligger tre av Byglands overnattingsmuligheter her (Longerak Hyttesenter og Camping, Søbø Camping og Longerakhyttene). På østsiden av riksvei 9 ligger Langerak kraftverk som ble bygget av Staten for å forsyne Landeskogen tuberkulosesanatorium med elektrisitet, dette ble satt i drift i 1916. Bygden har eget grendehus som driftes på dugnad.
Fra 1. juli 1898 til 31. oktober 1967 var det poståpneri på Innistog, og senere ble også telefonsentralen lagt dit. 1. juli 1925 skiftet poststedet navn fra Langerak til Longerak. Mens dampskip var en del av den offentlige transporten mellom Byglandsfjord og Ose, var Innistog et av fergestedene. I 2012 var postnummeret 4741 Byglandsfjord. Torgeir Olavson Langerak var den første poståpneren, mens Ingebjørg Langerak var telefonbestyrerinne fra 1. oktober 1921.På gården Monen lå Setesdals Landbruks- og Husmorskule.


== Historikk ==
Longerak («Longerack») nevnes første gang i et diplom fra 1563, men gården Longerak er eldre. I diplomen bekrefter Roer Rolleuson og Biørn Aadson, lagrettemenn fra Evje sogn i Råbyggelaget, at Theu (Thof?) Østenssøn solgte en del av gården Longerack i Ordall (Årdal) til Jørund Svenungssøn under et ting på «Ardals kiercky gar» (kirkegården ved Årdal kirke). Gården hadde Østenssøns kone arvet etter foreldrene sine, og salgsprisen var «1 Mark Guld».
Ifølge Reidar Bolling er trolig Innistog det eldste bruket på Longerak, og det er usikkert akkurat når det ble delt i mindre enheter.


== Referanser ==
VM i alpint 2013

VM i alpint 2013 ble arrangert i Schladming i Østerrike fra 5. til 17. februar 2013.


== Program ==


== Resultater ==


=== Lagkonkurranse ===


=== Utfor ===


=== Super-G ===


=== Storslalåm ===


=== Slalåm ===


=== Superkombinasjon ===


== Medaljeoversikt ==
  


== Norske utøvere ==


== Eksterne lenker ==
Offisielt nettsted 
(en) FIS Alpine World Ski Championships 2013 – kategori av bilder, video eller lyd på Commons
Styrkenotat

Styrkenotat er en studiestrategi for å få oversikt og struktur over et kunnskapsområde. Strategien er egnet til å skille mellom overordnede og underordnede begreper. I styrkenotatet er hovedbegrepet man skal definere styrke 1. Styrke 2 er detaljer/underbegreper som forteller noe om hva som kjennetegner styrke 1. Styrke 3 er detaljer/underbegreper som forteller noe om hva som kjennetegner styrke 2 osv. Styrkenotat er inntatt som en del av undervisningsopplegget i den norske skolereformen Kunnskapsløftet 2006.


== Referanser ==
Bokbussen i Vesterålen

Bokbussen i Vesterålen er en interkommunal bokbuss som er eid av og dekker de fem vesterålskommunene Andøy, Bø, Hadsel, Sortland og Øksnes. Bokbussen ble opprettet i 1986 og fikk navnet Gulliver. Den ble i 1990 kåret til Årets bibliotek av Norsk Bibliotekforening. Staten (50 %), Nordland fylkeskommune (25 %) og de fem eierkommunene (til sammen 25 %) finansierer ordningen. Bokbussen administreres av Bø folkebibliotek, og hadde i 2011 108 faste stoppesteder i de fem kommunene, fordelt på ei fire ukers rute.


== Kilder ==
Vesterålen regionråd: Bokbussen i Vesterålen (besøkt 22. januar 2013)
Bok og Bibliotek: Gullivers fantastiske reise (3. juli 2012, besøkt 22. januar 2013)
Norsk Bibliotekforening: Bokbussen i Vesterålen (besøkt 22. januar 2013)
Vesterålen Online: Blir boksjef Arkivert 5. mars 2016 hos Wayback Machine. (29. mai 2011, oppdatert 4. september 2012, besøkt 22. januar 2013)
Norsk Bibliotekforening: Årets bibliotek 2012 (med liste over tidligere vinnere, 27. juni 2012, besøkt 22. januar 2013)
Znojmo

Znojmo (tysk: Znaim) er en by i Tsjekkia i regionen Syd-Mähren, nær grensen til Østerrike.
Byen er bygd på en klippe på den bratte venstre bredden av elven Dyje, og byen er preget av middelalderarkitektur. Den gotiske St. Nikolas-kirken og det sengotiske rådhuset er de mest kjente landemerker i byen. St. Nikolas-kirken ble bygget i 1348 på ordre av keiser Karl IV, og rådhuset med det 75 meter høye tårnet ble bygget i 1446. Overfor elven Dyje ligger Znojmo-borgen, som ble bygget i 1000-tallet av Přemyslid-hertugene. 
Den kongelige byen Znojmo ble grunnlagt rundt 1226 av kong Ottokar I på sletten foran borgen. Znojmo er mest kjent for våpenhvilen som ble inngått her i 1809 etter slaget om Wagram mellom Napoléon Bonaparte og erkehertug Karl.


== Referanser ==


== Eksterne lenker ==
Offisielt nettsted 
(en) Znojmo – kategori av bilder, video eller lyd på Commons 
(en) Znojmo – galleri av bilder, video eller lyd på Commons 
Znojmo turistinformasjon
Cacique Guaro

Cacique Guaro er en alkoholholdig likør (guaro) som produseres av Fábrica Nacional de Licores (FANAL) i Costa Rica. Den lages av sukkerrør, og har en nøytral smak, noe som gjør at den både kan drikkes alene eller blandes med andre ingredienser. Den har en alkoholprosent på 30. Den ble først produsert i 1853, og er Costa Ricas mestselgende brennevin.
Shoten Chiliguaro er basert på Cacique.


== Eksterne lenker ==
Artikkelen har ingen egenskaper for offisielle lenker i Wikidata
Vlastimil Tusar

Vlastimil Tusar (født 18. oktober 1880 i Praha i Østerrike-Ungarn, død 22. mars 1924 i Berlin i Tyskland) var en tsjekkisk journalist og politiker. Han tjenestegjorde som statsminister i Tsjekkoslovakia fra 1919 til 1920.


== Liv og virke ==


=== Bakgrunn ===
Tusar ble født som sønn av en embedsmann og gikk på gymnas og handelsskole i Praha. Mellom 1900 og 1903 arbeidet han for en bank, i 1903 ble han journalist for forskjellige sosialdemokratiske aviser. I 1908 ble han sjefredaktør for ukebladet "Rovnost i Brno og endret dette til å bli en dagsavis.


=== Politiker ===
I 1911 ble Tusar valgt inn som medlem av Østerrikes riksråd (parlamentet i Østerrike-Ungarn) for valgkretsen Brno. Til å begynne med var han pro-østerriksk, men senere endret han han mening og i 1918 spilte han en vital rolle i opprettelsen av Tsjekkoslovakia. I 27. oktober 1918 informerte han Alois Rašín mens han var i Wien, at det nå var det beste tidspunkt å erklære Tsjekkoslovakia uavhengig.
Han ble medlem av Tsjekkoslovakias nasjonalforsamling, men inntil 1919 ble han i Wien som forhandler ovenfor den nylig opprettede Republikken Østerrike. Han forhandlet hovedsakelig om grensesaker.


=== Statsminister ===
Den 8. juli 1919 ble Tusar statsminister i en ny samarbeidsregjering av sosialdemokrater og Bondepartiet. Etter parlamentsvalget i 1920 ble han nok en gang statsminister. Den 14. august trakk regjeringen seg på grunn av den økende aktiviteten til den kommunistiske fløyen av sosialdemokratiet.


=== Ambassadør ===
Den 1. mars 1921 forlot Tusar sin plass i nasjonalforsamlingen da han ble utnevnt til Tsjekkoslovakias ambassadør i Berlin, hvor han døde i 1924.


== Referanser ==


== Eksterne lenker ==
Biografi
Biografi
Test Drive Unlimited 2

Test Drive Unlimited 2 er et bilspill laget av Eden Games og Atari. Spillet er et MMOG (Massive Multiplayer Online Game).
Spillet inneholder mange forskjellige modeller og typer biler å velge mellom, blant annet Ferrari, Volkswagen, Nissan, Bugatti, Koenigsegg og Audi. Spillet foregår på øyene Ibiza Og Oahu, i full størrelse. Det er mer enn 120 biler i spillet, og kartene er på godt over 100 km².


== Handling ==
Når spilleren deltar ved en bursdagsfest i Cala de Sant Vicent på Ibiza, møter spilleren Tess Wintory, programleder for Solar Crown, et internasjonalt racing-mesterskap. Tess tar spilleren med til en garasje, og de kjører en Ferrari. På vei til en klubb forklarer Tess at en av racerne hennes nylig har trukket seg fra ett mesterskap, og etterlot dermed en åpen stilling for spilleren.
Men alle spillerne er nødt til å skaffe seg en racing-lisens for å lovlig kunne delta i noen av utfordringene hennes. Tess introduserer også spilleren for Todd Bishop, en kjøre-lærer, som tar dem med til en bruktbil-forhandler. Der får spilleren mulighet til å velge seg ett kjøretøy, og Todd tar dem med til en gammel og nedslitt campingvogn - som blir spillerens nye hus. Gjennom hele spillet kan spilleren kjøpe forskjellig eiendom, kjøretøy og klær fra ulike forhandlere rundt på øya. Etter å ha fått tak i en racing-lisens, kan spilleren delta i alle utfordringer for den gitte klassen.


== Eksterne lenker ==
(en) Test Drive Unlimited 2 på Steam 
(en) Test Drive Unlimited 2 hos MobyGames 
(en) Test Drive Unlimited 2 på Metacritic 
(en) Test Drive Unlimited 2 hos Giant Bomb 
(en) Test Drive Unlimited 2 hos Internet Game Database 
(en) Test Drive Unlimited 2 hos GameFAQs 
(en) Test Drive Unlimited 2 hos GameFAQs
Patrik Eliáš

Patrik Eliáš (født 13. april 1976) er en tsjekkisk ishockeyspiller som spiller for New Jersey Devils i National Hockey League (NHL). Han har spilt for Devils gjennom hele sin karriere, og er lagets lengstværende aktive spiller og har klubbrekorden for flest poeng i løpet av en sesong (96) og flest matchvinnende mål i løpet av karrieren (74).


== Karriere ==
Han ble draftet i andre runde av New Jersey Devils i NHL Entry Draft 1992.


== Landslagskarriere ==


== Karrierestatistikk ==


=== Klubbkarriere ===


=== Landslagskarriere ===


== Referanser ==


== Eksterne lenker ==
(en) Patrik Eliáš – Olympedia 
(en) Patrik Eliáš – Sports-Reference (OL-resultater – arkivert) 
(cz) Patrik Eliáš – Tsjekkias olympiske komité 
(en) Patrik Eliáš – National Hockey League (NHL) 
(en) Patrik Eliáš – Eurohockey.com 
(en) Patrik Eliáš – Hockeydb.com 
(en) Patrik Eliáš – Hockey-Reference.com 
(en) Patrik Eliáš – Legends of Hockey 
(en) Patrik Eliáš – Eliteprospects.com 
Patrik Elias – Offisielt nettsted
(en) Patrik Elias hos www.hockey-reference.com
Oliver Stone: USAs skjulte historie

Oliver Stone: USAs skjulte historie (orig: Oliver Stone's Untold History of the United States) er en amerikansk dokumentarserie for TV, produsert og regissert av Oliver Stone. Serien hadde premiere i 2012.


== Beskrivelse ==
Serien består av arkivmateriale – film, lydopptak, fotografier – samt klipp fra spillefilmer. Disse er ledsaget av kart og diagrammer. Oliver Stone er selv forteller mens skuespillere leser sitater fra historiske personer.
De tre første episoder av serien ble først vist på New York Film Festival 6. oktober 2012. Serien hadde premiere i USA på TV-kanalen Showtime 12. november 2012. Serien distribueres av FremantleMedia. Serien ble innkjøpt av NRK i Norge og hadde premiere på NRK2 17. januar 2013. Siste episode ble vist på NRK2 21. mars 2013.
Ei bok på 750 sider med tittelen The Untold History of the United States, skrevet av Oliver Stone og Peter Kuznick, ble utgitt 30. oktober 2012 på forlaget Simon & Schuster.


== Episoder ==
Seriens ti episoder med originaltittel:

World War II
Roosevelt, Truman & Wallace
The Bomb
The Cold War: 1945–1950
The 50s Eisenhower, the Bomb & the Third World
JFK: To the Brink
Johnson, Nixon & Vietnam: Reversal of Fortune
Reagan, Gorbachev & Third World: Revival of Fortune
Bush & Clinton: Squandered Peace - New World Order
Bush & Obama: Age of Terror


== Referanser ==


== Eksterne lenker ==
Offisielt nettsted 
(en) Oliver Stone: USAs skjulte historie på Internet Movie Database 
(no) Oliver Stone: USAs skjulte historie på NRK TV 
Oliver Stone: USAs skjulte historie på Showtime.com
Oliver Stone: USAs skjulte historie hos TV.com
Oliver Stone: USAs skjulte historie på NRK.no
Kromeríž slott

Kroměříž slott (tysk: Kremsier) ligger i byen Kroměříž i Tsjekkia. Sammen med parken omkring, ble slottet i 1998 oppført på UNESCOs verdensarvliste.


== Historie ==
Slottet ble bygget på tuftene til en gotisk borg, reist over en liten bekk som munner ut i elven Morava. Stanislaus Thurzo ble i 1497 biskop av Olomouc og oppførte på begynnelsen av 1500-tallet et slott på stedet. I begynnelsen var byggestilen gotisk, men den ble etterhvert som arbeidene skred frem endret til renessansestil. Biskop Stanislaus tok slottet som sin residens og opprettet dessuten en orkidehage, kjøkkenhage og blomsterhage. Han mottok stor ros for dette arbeidet da kong Vladislav II besøkte stedet i 1509.Etter svenskenes ødeleggelser under tredveårskrigen ble slottet renovert fra 1686 av erkebiskopen av Olomuc etter utkast i senbarokkstil av Wien-arkitektene Filiberto Lucchese og Giovanni Pietro Tencalla. Parkanleggene og blomsterhagen er også oppført i denne stilen.
Etter en brann utførte Franz Hiernle fra 1752 til 1760 ombygginger til empirestil av bl.a. biblioteket og senere (1770) også den store salen.
Malerisamlingen i slottet omfatter verker av bl.a. tyske, italienske og nederlandske kunstnere fra 1400- til 1800-tallet. Blant de representerte kunstnerne er Lucas Cranach den eldre, Hans von Aachen, Jacob Bassano, Paolo Veronese, Tizian (Apollo und Marsyas), Jan Brueghel den eldre, Anthonis van Dyck og Johann Heinrich Schönfeld.


== Bildegalleri ==

		
		
		
		


== Referanser ==


== Eksterne lenker ==
Offisielt nettsted 
(en) Kroměříž Archbishop's Palace – kategori av bilder, video eller lyd på Commons 
(en) Kroměříž Archbishop's Palace – galleri av bilder, video eller lyd på Commons 
Internettsiden til slottet (tsjekkisk, polsk, tysk, engelsk, fransk, spansk, italiensk og portugisisk)